《和李宾之韵》
明代·樊莹

新年多遘逆，抱疴守空庐。竟日寡人事，反迂长者车。

入门一相见，戒我毋枉趋。枉趋将何以，变故在须臾。

念此重忧患，感叹复踌躇。信知明哲者，匪徒效虚无。

作者简介：（1434—1508）明浙江常山人，字廷璧。天顺八年进士。授行人，擢御史，出知松江府。改革粮运、赋役等法，以苏民困。弘治初，升河南按察使，清田赋积弊。迁应天府尹。守备中官蒋琮与言官攻讦，莹发其伤孝陵山脉事，琮乃下狱、充净军。官至南京刑部尚书。武宗初致仕。旋为刘瑾陷害，削籍罚米，贫困而卒。瑾败，追复官职。